Elon Musk a sărăcit cu câteva zeci de miliarde dolari după declaraţiile glumeţe legate de criptomonede.
Glumele lui Elon Musk despre criptomonede l-au costat aproximativ 20 de miliarde de dolari. Valoarea criptomonedei Dogecoin, susţinută de Musk în ultima perioadă, a scăzut puternic. Musk a spus că Dogecoin este "o păcăleală".
Elon Musk a sărăcit cu aproximativ 20 de miliarde de dolari după apariția sa controversată în emisiunea Saturday Night Live, săptămâna trecută, transmite The Independent. Potrivit estimărilor Forbes, acţiunile companiei Tesla au scăzut cu aproximativ 15% în ultima săptămână, iar averea lui Musk a scăzut cu 20,5 miliarde în doar câteva zile, joi fiind estimată la 145,5 miliarde de dolari.Înaintea apariţiei la Saturday Night Live, unde Musk a glumit despre planurile lui şi a spus că Dogecoin este "o păcăleală", averea lui era estimată la 166 de miliarde de dolari. Acţiunile Tesla au continuat să scadă vineri, coborând cu peste 18 procente de la începutul săptămânii. Pe lângă scăderea acţiunilor Tesla, comentariile lui Elon Musk despre criptomonede au contribuit la diminuarea averii sale. Valoarea criptomonedei Dogecoin, susţinută de Musk în ultima perioadă, a scăzut puternic. În primele 24 de ore de la emisiune Dogecoin pierduse deja 30% din valoare.